[{"text_idx": "#000001", "text": "Dros y penwythnos bydd Pen-y-bont a Bae Colwyn yn ceisio cyrraedd rownd derfynol Cwpan Cymru JD am y tro cyntaf yn eu hanes, ond bydd Y Bala a\u2019r Seintiau Newydd yn gwneud eu gorau i rwystro hynny."}, {"text_idx": "#000002", "text": "Mae Cymru wedi colli un safle\u2019n Ewrop ar gyfer y tymor nesaf, ac felly dim ond y ddau uchaf yn Uwch Gynghrair Cymru ac enillwyr Cwpan Cymru fydd yn cynrychioli\u2019r wlad yn Ewrop yr haf hwn."}, {"text_idx": "#000005", "text": "Mae Pen-y-bont wedi cyrraedd rownd gynderfynol Cwpan Cymru am y tro cyntaf yn eu hanes a bydd ti\u0302m Rhys Griffiths yn ysu i fynd gam ymhellach a chyrraedd y ffeinal."}, {"text_idx": "#000007", "text": "Mae\u2019r timau wedi cyfarfod ddwywaith y tymor yma, ac ar o\u0302l gem gyfartal 2-2 ym Maes Tegid ar y penwythnos agoriadol, Pen-y-bont enillodd 1-0 yn Stadiwm Gwydr SDM ym mis Hydref."}, {"text_idx": "#000010", "text": "Ar o\u0302l selio\u2019r bencampwriaeth am y tro cyntaf ers tair blynedd bydd Anthony Limbrick yn anelu am y dwbl yn ei dymor llawn cyntaf fel rheolwr y ti\u0302m o Groesoswallt."}, {"text_idx": "#000011", "text": "Y Seintiau Newydd yw deiliaid presennol y cwpan ar o\u0302l ennill y gystadleuaeth am y seithfed tro yn eu hanes yn 2018/19, sef y tro diwethaf i\u2019r gystadleuaeth gyrraedd ei therfyn."}, {"text_idx": "#000015", "text": "Dyw\u2019r Gwylanod erioed wedi llwyddo i gamu \u2018mlaen i\u2019r rownd derfynol ond ar o\u0302l curo dau o dimau\u2019r uwch gynghrair yn barod, pwy a wyr os all y ti\u0302m sy\u2019n 5ed yng nghynghrair y Cymru North JD achosi sioc arall ddydd Sul."}]